Magika

Magika merupakan sebuah filem muzikal komedi fantasi Malaysia 2010 arahan sulungMagis Sulung Edry, Kosmo!, 8 Julai 2010. Dicapai pada 19 Oktober 2010. Edry Abdul Halim yang dibintangi oleh Diana Danielle, Mawi, Ziana Zain, M. Nasir, Ning Baizura, Nabil Ahmad, KRU, Saiful Apek, Senario dan pelakon kanak-kanak Fimie Don. Filem ini mengisahkan dua adik-beradik yang menemui sebuah alam fantasi yang berasaskan pelbagai kisah dongeng, mitos dan legenda Melayu ternama. 

Filem yang dilaporkan menelan belanja RM 2.40 jutaTAYANGAN FILEM CEREKA TAHUN 2010, FINAS. Dicapai pada 19 Oktober 2010. ini mula-mula ditayangkan dalam tayangan amal di pawagam Cathay Cineleisure, e@Curve, pada 10 Februari 2010Magika was magical, CinemaOnline, 18 Februari 2010. Dicapai pada 19 Oktober 2010.Ziana Zain Terlecur Kedua Belah Tangan, gua.com.my, 11 Februari 2010. Dicapai pada 19 Oktober 2010., sebelum ditayangkan kepada umum di pawagam pada 23 September 2010.

Sinopsis
Filem Magika ialah sebuah filem berbentuk kekeluargaan yang menyelitkan pantang larang orang Melayu terutama peringatan untuk anak-anak seperti jangan keluar rumah waktu senja dan jangan buang air kecil merata tempat sesuka hati. Filem ini juga kaya dengan nilai kasih sayang, cinta dan pengorbanan.

Sinopsis filem Magika mengisahkan bagaimana dua beradik yang tersesat di alam bunian selepas keluar rumah pada waktu maghrib.

Ayu (Diana Danielle) berhadapan dengan ujian sukar untuk menyelamatkan adiknya iaitu Malik (Fimie Don) yang diculik nenek kebayan lakonan Ziana Zain. Bagaimanapun Ayu bernasib baik kerana dia bertemu dengan Badang (Mawi) yang membantu menyelamatkan mereka keluar dari dunia asing itu.

Magika menggabungkan lebih 15 pelakon ternama sebagai tarikan penonton ke pawagam. Kaya dengan mitos dan kisah legenda Melayu, Magika menampilkan beberapa watak yang dekat di hati orang ramai seperti Badang, Bawang Putih Bawang Merah, Pak Pandir, Mak Mandir, Mahsuri, Hang Tuah, Puteri Gunung Ledang dan Batu Belah Batu Bertangkup.Magika (2010)  Yahoo! Movies

 Pelakon 
 Diana Danielle sebagai Ayu 
 Mawi sebagai Badang
 Fimie Don sebagai Malik 
 Ziana Zain sebagai Nenek Kebayan
 Ning Baizura sebagai Puteri Gunung Ledang
 Maya Karin sebagai Bunian
 M. Nasir sebagai Penunggu Tasik Chini
 Aznil Nawawi sebagai Pak Pandir
 Raja Azura sebagai Mak Andeh
 Norman KRU, Edry KRU dan Yusry KRU sebagai Pokok Bersaudara 
 Jalaluddin Hassan sebagai Murad 
 Ogy Ahmad Daud sebagai Ija 
 Sharifah Amani sebagai Bawang Putih 
 Sharifah Aleya sebagai Bawang Merah
 Adibah Noor sebagai Makcik Halia (Mak kepada Bawang Putih dan Bawang Merah)
 Ruminah Sidek sebagai Tok Wan 
 Sabri Yunus sebagai Bendahara
 Saiful Apek sebagai Hang Tuah 
 Mazlan Senario sebagai Hang Jebat 
 Azlee Senario sebagai Hang Kasturi 
 Hamdan Senario sebagai Hang Lekir
 Ilya Buang sebagai Hang Lekiu 
 Vanidah Imran sebagai Mahsuri 
 Norman Hakim sebagai Awang Lembing
 Nabil Ahmad sebagai Orang Minyak
 Zaibo sebagai Pak Belalang 
 Haziq sebagai Belalang (Belalang dan Pak Belalang yang telefon guna telefon tin dari Nenek Kebayan)
 Marsha Milan Londoh sebagai Puteri Santubong 
 Azhari Zain sebagai Doktor 

Penerbitan
Filem ini merupakan percubaan sulung Edry Abdul Halim, anak yang bongsu daripada tiga adik-beradik KRU, selaku pengarah filem walaupun beliau berpengalaman sebagai pengarah pementasan sebelum ini. Proses penggambaran awal filem Magika dijalankan mulai Februari 2008 hingga Januari 2009.Mitos Melayu tarikan Magika, Utusan Online, 1 Julai 2010. Dicapai pada 19 Oktober 2010.

Diwara-warakan bahawa filem ini bertujuan untuk memastikan kesegaran dan kelestarian cerita rakyat tradisional Melayu di depan mata generasi Malaysia semasa. Kata Edry kepada pihak akhbar pada malam tayangan amal, "Bagi saya, Magika sebenarnya membantu menaikkan kembali cerita-cerita mitos popular orang-orang tua kita, seperti kewujudan nenek kebayan, kisah Pak Pandir, Badang dan pelbagai cerita lagi yang bukan saja relevan untuk tontonan kanak-kanak tapi seisi keluarga".Magika Bukan Alice In Wonderland , Murai.com.my, 18 Februari 2010. Dicapai pada 19 Oktober 2010.

Memandangkan ini filem muzikal, Edry turut mencipta empat belas lagu baru khas untuk filem ini untuk dinyanyikan oleh para pelakon sendiri tanpa bantuan penyanyi profesional.MAGIKA lebih baik daripada CICAK MAN? , Tupai, 19 Februari 2010. Dicapai pada 19 Oktober 2010.

Tayangan
Tayangan julung kali Magika berupa majlis tayangan amal bersama anak-anak yatim pada 10 Februari 2010, disusuli tayangan diraja di Dewan Kapitol, Perlis pada 3 Julai, istimewa sempena ulang tahun kesepuluh pemerintahan DYMM Raja Perlis, Tuanku Syed Sirajuddin Ibni Al-Marhum Tuanku Syed Putra Jamalullail.MAGIKA Meriah di Perlis , Tupai, 7 Julai 2010. Dicapai pada 19 Oktober 2010. Filem ini akhirnya ditayangkan kepada umum di 56 buah pawagam di Malaysia dan beberapa lagi di pawagam pada Malaysia & Brunei 23 September 2010 & Singapura 11 November 2010.

Sambutan
Pihak KRU meletakkan sasaran RM4 juta untuk Magika sepanjang tayangannya di pawagam.Raih RM3 juta , Berita Harian, 8 Oktober 2010. Dicapai pada 19 Oktober 2010. Pada empat hari pertama tayangannya (23–26 September 2010), filem Magika dilaporkan mengutip RM 1.3 juta daripada pawagam di Malaysia dan Brunei.Magika tetap membanggakan , Berita Harian, 28 September 2010. Dicapai pada 19 Oktober 2010. Di carta pawagam seluruh Malaysia, filem Magika menduduki tangga ketiga pada hujung minggu pertamanya.Week of 23 September 2010-29 September 2010, CinemaOnline. Dicapai pada 19 Oktober 2010.

Ulasan
Pada tayangan amal pada bulan Februari, filem Magika dilaporkan mendapat sambutan hangat daripada para hadirin akhbar. Antara yang membuat ulasan awal berdasarkan tayangan khas itu termasuk Nur Safina Othman untuk portal hiburan CinemaOnline dan Tupai yang berani memberikan lima bintang kepada filem ini dengan ulasan berikutUlasan MAGIKA , Nur Safina Othman, Tupai, 23 Mac 2010. Dicapai pada 19 Oktober 2010.:

Runut bunyi
Album runut bunyi rasmi Magika diterbitan oleh KRU Records. Ia memuatkan empat belas buah lagu dan sebuah interlud yang dinyanyikan oleh pelakon-pelakon dalam filem ini.

Anugerah dan pencalonan

 Anugerah Kategori Penerima Menang/Pencalonan Festival Filem Malaysia ke-23 Filem Terbaik Keseluruhan  Pelakon Pembantu Wanita Terbaik Ziana Zain  Cerita Asal Terbaik Edry Abdul Halim  Sinematografi Terbaik Mohd Noor Mohd Kasim  Skor Muzik Asal Terbaik Edry Abdul Halim  Penataan Seni Terbaik Johan Lucas/John Kajang  Pereka Kostum/ Busana Terbaik Dee Hasnan Yaccob  Penataan Bunyi Terbaik Edry Abdul Halim/Mohd Mohsin Othman/Amaludin Syukri   Pelakon Kanak-Kanak Terbaik Fimie Don  Pengarah Harapan Terbaik Edry Abdul Halim  Lagu Tema Terbaik ``Penyembuh Rindu'' (Nyanyian: Mawi & Diana Danielle, Lagu/Lirik: Edry Abdul Halim)  Poster Terbaik   Filem Komedi Terbaik Keseluruhan  Anugerah Skrin 2011 Filem Terbaik  Keseluruhan  Pelakon Wanita Terbaik Filem Ziana Zain  Pengarah Terbaik Filem Edry Abdul Halim  Lakon Layar Terbaik Filem Amir Hafizi 

 Rujukan 

Pautan luar
Magika di laman sesawang KRU


Kategori:Filem Malaysia tahun 2010
Kategori:Filem bahasa Melayu
Kategori:Filem terbitan KRU Studios
Kategori:Filem arahan Edry Abdul Halim
2011